Qish mavsumida voz kechish kerak bo‘lgan kiyimlar (foto)

Qishki libosga boshqalariga qaraganda ko‘proq talab qo‘yilishi tabiiy. Ular o‘z o‘rnida issiq, qulay hamda tendensiyaga mos bo‘lishi zarur. Ammo ularning orasidan unutish kerak bo‘lganlari ham talaygina.
1. Yorqin rangda to‘qilgan shapkalar

Quloqchali, dumli, turli xil gullar bilan bezatilgan yorqin shapkalar ochiqchasiga kulgili ko‘rinadi. Bunday quvnoq bosh kiyimlar ko‘proq yosh bolalar, ayniqsa, bog‘cha yoshidagi kichkintoylar yoshiga mos keladi. Ayni mavsumda qizlar uchun ko‘proq bosiq va bir xil rangdagi nafis shapkalar kiyish tavsiya etiladi.
2. Barmoqsiz to‘qilgan qo‘lqoplar

Bu kabi qo‘lqoplarning vazifasi deyarli natijasiz. Unda barmoqlar sovqotadi, qizaradi, ko‘karadi. XVIII asrda ko‘cha savdogarlari tomonidan qo‘llanilgan ushbu qo‘lqoplar asosan pul sanashga qulaylik tug‘dirish maqsadida foydalanilgan. Ammo keyinchalik urfga kirgan. Lekin hozirda issiq, barmoqlari butun bo‘lgan qo‘lqop kiyish maqsadga muvofiq.
3. Shahar ko‘chalarida “uggi”lar

Issiq hamda yassi etiklar shahar uchun mo‘ljallanmagan. Shuningdek, qorli va nam havolar uchun ham unchalik mos emas. Ammo ushbu ma’lumotlar uni kiyuvchi xonimlarni qiziqtirmaydi va ular hamon savdo do‘konlaridan xarid qilinmoqda.
4. Oq rangli etik

Qish mavsumida yana bir voz kechish kerak bo‘lgan oyoq kiyimlardan biri oq etikdir. Qachonlardir uni kiyish ayollar orasida urfga kirgan bo‘lsada, lekin moda olami mutaxassislari buni hech qachon yoqlamagan. Shuningdek, oq rangdagi etiklar hech qanday libos bilan to‘g‘ri kelmaydi.
5. Mo‘ynali nimcha

Mo‘ynali nimchalar qishning sovuq kunlarida kiyishga to‘g‘ri kelmaydigan yana bir libosdir. Sababi u tanani butunlay isitmaydi, shunchaki chiroyli bezak vazifasini bajarishi mumkin xolos. Bu kabi bichimdagi nimchalarni kiyganlar o‘z sog‘ligini xavf ostiga qo‘yishi shubhasiz.
6. Teri rangli kolgotki

Qishda ham go‘zallikni birinchi o‘ringa qo‘yadigan ayollar badanrang kolgotka kiyishni afzal deb biladi. Bu, albatta, atrofda issiq va qalin kiyingan odamlar orasida xunuk ko‘rinadi. Shuningdek, ushbu yupqa kolgotkalar hech qachon oyoqlarni isitmasligi ham hammaga ma’lum. Shunchaki, qizlar ko‘rinishi uchun salomatlikning qadriga vaqtida yetmaydi.
7. Yorqin rangdagi turli naqshli kurtkalar

Kurtka tanlashda rangiga va tushirilgan naqshlarga e’tiborli bo‘lish zarur. Sababi uni har qanday joyga kiyish mumkin bo‘lishi va odamlar orasida unchalik ham e’tiborni tortmasligi kerak.
8. Pavloposad ro‘mollari

O‘tgan asr ayollarining asosiy bezagi hisoblangan ushbu ro‘mollar hozirda ham ayrim qizlar tomonidan yangicha uslubda foydalaniladi. Endilikda ro‘mol boshga emas, bo‘yinga sharf o‘rniga o‘ralmoqda. Lekin bu kabi ro‘mollar ko‘proq klassik uslubdagi liboslar va aynan o‘tgan asrning modalariga to‘g‘ri keladi.
9. Jinsi va uzun etik

Jinsi va uzun etik kombinatsiyasi bundan 10 yil avval ham urfda edi. Lekin modaning tinimsiz o‘zgarib turishi natijasida endi jinsi shimlar bilan kalta va qulay etiklar kiygan ma’qul.
10. Shapka va qo‘lqop to‘plami

Shapka va qo‘lqop to‘plami biroz zerikarli ko‘rinishi shubhasiz. Uning o‘rniga alohida xarid qilingan shapkaga shunchaki mos keluvchi qo‘lqopni uyg‘unlashtirish ancha chiroyli ko‘rinish beradi. Moda ixlosmandlari orasida to‘plamlarga bo‘lgan talab avvalgiga qaraganda ancha susaygan.